Is Cherel van Isidingo groot geld betaal om terug te gaan?
JY LEES NOU Is Cherel van Isidingo groot geld betaal om terug te gaan?
Saam met die nuus dat Michelle Botes teruggaan Isidingo toe, het allerhande gerugte kop uitgesteek.
"Het Isidingo Michelle ’n reuse-salaristjek aangebied om haar terug te lok?
Met Cherel wat terug is, gaan daar sekerlik mense wees wat weggedwaal het wat weer Isidingo gaan kyk. Hoewel ons kykergetalle nog nie is waar ons wil hê dit moet wees nie, het dit die afgelope jaar stelselmatig geklim. Al hoef Isidingo nie gered te word nie, is ek seker sy sal ons getalle ’n goeie hupstoot gee."
In die Oktober-uitgawe van SARIE bekyk ons die magic en mag van Michelle Botes - mooi, klein, sexy, Afrikaans en een van die magtigste aktrises in die wêreld van Suid-Afrikaanse sepies!
Ons gewone mense moet maar stilbly en die vrede bewaar as iemand ons ontstel. Wat Cherel so indrukwekkend maak, is dat sy juis al die goed doen waaroor ons maar net kan fantaseer. As jy voor die kassie sit en Cherel se woede beleef, help dit jou om stoom af te blaas.
Paul Petersen van Pretoria
Nadat Cherel in 2007 uit Isidingo is, het dit gevoel of die sepie ’n bietjie van sy betowering verloor het. Ek het selfs opgehou om daarna te kyk. Maar toe my skoonsuster onlangs vir my sê Cherel is terug, het ek dadelik ingeskakel. Sy maak Isidingo soveel meer opwindend. As Cherel betrokke is, is daar altyd drama. Michelle lééf die rol. Sy’s so ’n goeie aktrise. Ek kan myself verbeel Cherel bestaan regtig. Ek is mal oor haar!
Lee-Ann Solomon van Kaapstad
Isidingo se spark is terug. Cherel is sommer klaar besig om dinge omver te gooi. Ek is mal oor haar omdat sy die enigste een is wat die bose Barker Haines kan aanvat en intimideer. Die nuwe feeks, Kimberly, is niks in vergelyking met haar nie. As hulle teen mekaar te staan sou kom, sal Cherel kleingeld van Kimberly maak. Michelle speel die feeks uitsonderlik goed, veral wanneer sy daai gevaarlike kyk in haar oë kry . . .